**Usposabljanje za potrebe izvajanja ukrepa Dobrobit živali iz PRP RS za obdobje 2014-2020 na področju reje drobnice za leto 2017**

**Usposabljanja na področju dobrobiti živali** opredeljuje tudi 8. člen Uredbe o ukrepu Dobrobit živali iz Programa razvoja podeželja Republike Slovenije za obdobje 2014-2020, v letu 2017 (Uradni list RS, št. 84/16 in 86/16 - popr., v nadaljnjem besedilu uredba DŽ) ter 4. člen Uredbe o ukrepih prenosa znanja in svetovanja iz Programa razvoja podeželja Republike Slovenije za obdobje 2014–2020 (Uradni list RS, št. 9/15 in 68/16). Z usposabljanjem, ki se nanaša na vsebine dobrobiti živali, se kmetom zagotovi informacije, potrebne za uspešno izvajanje ukrepa DŽ, na področju reje drobnice iz Programa razvoja podeželja Republike Slovenije za obdobje 2014-2020 (v nadaljnjem besedilu: PRP 2014–2020).

**Cilj usposabljanja rejcev**, ki so vstopili v ukrep DŽ, na področju reje drobnice, iz PRP 2014–2020, je dvig ozaveščenosti in razumevanja pomena dobrobiti živali ter informiranja rejcev o izvajanju ukrepa DŽ, na področju reje drobnice (zahteve, najpogostejše napake, tekoča problematika, novosti ipd.).

Ker bodo v okviru navedenega usposabljanja predstavljene za rejce pomembne vsebine, bo to usposabljanje prispevalo k boljšemu razumevanju zahtev ukrepa DŽ, na področju reje drobnice.

**Glavne dejavnosti** so priprava gradiv za predavatelje za izvedbo usposabljanj, priprava gradiv za udeležence usposabljanj, izbor lokacij usposabljanj, seznanjanje in vabljenje vključenih v ukrep, izvedba usposabljanj, vpis udeležencev usposabljanj in izpolnjenih anket v aplikacijo  »Evidenca izobraževanj kmetijskih gospodarstev« ter priprava analize anket, izdaja potrdil udeležencem ter objava gradiv.

**Pričakovani rezultat** v okviru usposabljanja z vidika dobrobiti živali, na področju reje drobnice, so pridobljena znanja z naslednjih področij:

1.    pašništvo

2.    ravnanje z drobnico:

3.    etologija

4.    preventiva in zdravstveno varstvo drobnice.

**GRADIVO**

[Usposabljanje - reja drobnice](http://www.kgzs.si/Portals/0/Izobrazevanja/dobrobit%20zivali%20drobnica%202017%20za%20splet.pdf)